Michael William Balfe

**Michael William BALFE**, fakte **BALPH** (naskita la 15-an de majo 1808 en Dublino; mortis la 20-an de oktobro 1870 en Ware, Hertfordshire) estis irlanda komponisto, violonisto, operkantisto (baritono) kaj dirigento, plej bone memorata pro siaj operoj, precipe *The Bohemian Girl*.

Li estis, kune kun William Vincent Wallace, la ĉefa operkomponisto de Irlando. Lia verko ĝuis popularecon tra Eŭropo, kaj la libretoj por liaj operoj estis tradukitaj en diversajn lingvojn. 

Post mallonga kariero kiel violonisto, Balfe sekvis operecan kantan karieron, dum li komencis komponi. En kariero daŭranta pli ol 40 jarojn, li komponis almenaŭ 29 operojn, preskaŭ 250 kantojn, plurajn kantatojn kaj aliajn verkojn. Li ankaŭ estis fama dirigento, reĝisorante Italan Operon ĉe la Teatro de Ŝia Moŝto dum sep jaroj, inter aliaj dirigentaj postenoj. Li estis la aŭtoro de *Indispensable Studies for a Soprano Voice* (Londono 1852) kaj *Method of Singing* (Londono 1856).

## Verkaro 
dekstra|eta|264x264ra|Michael Balfe
dekstra|eta|215x215ra|Balfe en 1846
Lia kompona verkaro inkluzivas operojn, baladojn, kantojn kaj ĉambran muzikon. Li estis komence kritikita pro troa influo de la verkoj de Rossini en siaj fruaj komponaĵoj, kvankam tiu influo poste malpliiĝis. Balfe baldaŭ evoluigis sian propran komponan stilon, kiu resonis kun la gustoj de lia internacia publiko. Li estas konsiderata la plej elstara irlanda operkomponisto de sia tempo.

Li komponis multajn verkojn, inkluzive de 28 operoj.

* *La Eraro de la Amanto / Juna Fanny*, eldonita en 1822 de Isaac Willis, Westmoreland Street, Dublino.
* *La Sieĝo de Rochelle*, premieris la 27an de oktobro 1835 ĉe la Reĝa Teatro, Drury Lane
* *La Virgulino de Artezo* premieris la 27-an de majo 1836 ĉe la Drury Lane Theatre en Londono, kun Maria Malibran kiel ĉefrolulo.
* Cantata *Sempre pensoso e torbido*
* *La Preĝo de la Nacio* 1838, eble por la kronado de Reĝino Viktorio.
* *Falstaff*, Londono 1838
* *La Zingara*, Triesto 1854. Germana titolo: *Die Zigeunerin*. Libreto de Alfred Bunn, germana traduko de Joseph Kupelwieser, premieris en Vieno en 1846, sekvita de prezentadoj en Berlino, Frankfurto, Hamburgo, Darmstadt, Prago, Munkeno kaj Stutgarto. Por la frankfurta premiero — direktita de Balfe mem — la stela soprano Jenny Lind vojaĝis el Merano por ĉeesti. 
* *La Filino de Sankta Marko*, opero, teksto de Alfred Bunn laŭ la libreto *La Reine de Chypre* de Jules Henri Vernoy, Markizo de Saint-Georges, premieris la 27-an de novembro 1844, en Londono, Drury Lane. La opero traktas la vivon de Katharina Cornaro.

**Aliaj verkoj:**

* *I Rivali di se stessi* (februaro 1830, Teatro Carolino, Palermo)
* *Un Avertimento ai Gelosi* (1830, Teatro Fraschini, Pavio)
* *Catherine Gray* (27 majo 1837, Drury Lane, Londono)
* *Johana de Arko* (30-a de novembro 1837, Drury Lane, Londono)
* *La Bohema Knabino* (1839, Granda Opero, Parizo - filmita en 1936 kun Laurel kaj Hardy )
* *Les Quatre Fils Aymon* (la 15-an de julio 1844, Opéra-Comique, Parizo, libreto de Adolphe de Leuven kaj Léon-Lévy Brunswick ). Germana titolo: *Die vier Haimons-Kinder* (tradukita de Joseph Kupelwieser )
* *Pittore e Duca* (la 21-an de novembro 1844, Teatro Communale, Triesto)
* ''L'Etoile de Seville* (la 17-an de decembro 1845, Parizo)
* *La Domservistino de Honoro* (20-a de decembro 1847, Drury Lane, Londono)
* *La Rozo de Kastilio* (29a de oktobro 1857, Lyceum Theatre, Londono)
* *La filino de la puritano* (30-a de novembro 1861, Covent Garden, Londono)
* *Blanche de Nevers* (la 21-an de novembro 1862, Covent Garden, Londono)
* *La Armistoj de Nantes* (12-a de februaro 1863, Covent Garden, Londono)
* *Il Talismano* (11 junio 1874, Royal Court, Liverpool)

## Referencoj 
## Eksteraj ligiloj 
* 
* Michael William Balfe cylinder recordings, de la UCSB Cylinder Audio Archive ĉe la University of California, Santa Barbara Library
* "Michael William Balfe, 1808–1870" – Profile of Balfe and links to information about *The Maid of Artois''
* Derek B. Scott sings Balfe's musical setting (1857) of Tennyson's "Come into the Garden, Maud"
* 
* Michael William Balfe recordings ĉe la Discography of American Historical Recordings.

Kategorio:Irlandaj kantistoj
Kategorio:Romantikaj komponistoj
Kategorio:Operkomponistoj